**Mi-e haina găurită**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-e haina găurită de-atâtea zvonuri goale

Și urletul din suflet îl simt ca un ecou

În treacat două gâze ciocnesc două pahare

Și cântă-n prag de seară pe-același bibelou.

Rămas fără cuvântul ce-ades' îl pun pe rană,

Să vindece durerea acelui om sărman...

Închid o geană dulce să nu mai fie mană

Când soarele străluce sub ochiul meu golan.

Și tremur ca un fulger ce s-a certat cu cerul

Și părăsind înaltul s-a transformat în lut.

Am pieptul plin de doruri ce-au ruginit ca fierul,

Rămas sub cerul lumii, pe-un drum necunoscut.

Mi-e haina găurită și-o port că-i parfumată,

Las lumea să vorbească de-această haină grea.

Că gura care strigă va deveni uitată

Și demnitatea însăși din nou va apărea.

Georgian Ionut Zamfira 07.08.2021